
Autonóm működésű mobil robot

    A dolgozat bemutatja egy ipari eszközökből felépített intelligens robot egyik megvalósítási lehetőségét, ismerteti a felépítéséhez használt eszközöket, az önműködő járást lehetővé tevő irányítási módszereket, méréstechnikai elveket.
    A dolgozat részletesen kitér a robot felépítésénél alkalmazott ipari eszközök működésére. Ismertetésre kerülnek a leggyakrabban alkalmazott ipari buszrendszerek (Profinet IO, Interbus), mint üzenet illetve csomagorientált protokollok, kifejtve ezek előnyeit/hátrányait kódhatékonysági és egyéb szempontok szerint. Kifejtésre kerül a mobil robot hajtásrendszerének kialakítása, a megvalósításhoz használt vezérlő egység és a PLC közötti kommunikáció részletes ismertetése mellett. A gyári eszközök ismertetésén túl a dolgozat kitér egy saját fejlesztésű lépcsőérzékelő bemutatására, kifejlesztésének okára.
    A robot programozási módjai is bemutatásra kerülnek. A dolgozat elolvasásával lehetőség nyílik egy PLC-s irányítástechnikai rendszer (jelen esetben a robot mozgását koordináló alegység) PC-n keresztüli irányításával való megismerésére.
    A szoftveres irányítástechnikán túl bemutatásra kerülnek a navigációhoz szükséges méréstechnikai eszközök, így például egy PMD 3D-s kamera, továbbá egy lézerszkenner.
    Hardveres felépítés ismertetésén túl megemlítésre kerülnek a fejlesztés során felmerült akadályok, problémák, illetve azok megoldási módjai.
 



